open-index/open-wikipedia-markdown huggingface dataset:
Candidoni

**Candidoni** on vald (*comune*) Itaalias Calabria maakonnas città metropolitana di Reggio Calabrias.

239 meetri kõrgusel merepinnast asuva Candidoni asustustihedus on keskmiselt  inimest ruutkilomeetri kohta.

Candidoni piirneb järgmiste omavalitsusüksustega: Laureana di Borrello, Limbadi (VV), Mileto (VV), Nicotera (VV), Rosarno, San Calogero (VV), Serrata.

## Viited

## Välislingid

* Koduleht (itaalia keeles)
Madukala

**Madukala** (*Ophidion*) on kalaperekond. 

## Klassifikatsioon
Madukalade perekonda liigitatakse järgmised kalaliigid: 
* pikknina-madukala (*Ophidion antipholus* R. N. Lea & C. R. Robins, 2003)
* jaapani madukala (*Ophidion asiro* (D. S. Jordan & Fowler, 1902)
* *[[Ophidion barbatum]]* Linnaeus, 1758 
* lühipea-madukala (*Ophidion dromio* R. N. Lea & C. R. Robins, 2003)
* pagu-madukala (*Ophidion exul* C. R. Robins, 1991)
* laikpõsk-madukala (*Ophidion fulvum* (Hildebrand & F. O. Barton, 1949))
* triibik-madukala (*Ophidion galeoides* (C. H. Gilbert, 1890))
* austraalia madukala (*Ophidion genyopus* (J. D. Ogilby, 1897))
* mummuline madukala (*Ophidion grayi* (Fowler, 1948))
* guajaana madukala (*Ophidion guianense* R. N. Lea & C. R. Robins, 2003)
* ranna-madukala (*Ophidion holbrookii* Putnam, 1874)
* miim-madukala (*Ophidion imitator* R. N. Lea, 1997)
* särasilm-madukala (*Ophidion iris* Breder, 1936)
* hari-madukala (*Ophidion josephi* Girard, 1858)
* jänesmokk-madukala (*Ophidion lagochila* (J. E. Böhlke & C. R. Robins, 1959))
* lozano madukala (*Ophidion lozanoi* Matallanas, 1990)
* rantuim-madukala (*Ophidion marginatum* DeKay, 1842)
* asunik-madukala (*Ophidion metoecus* C. R. Robins, 1991)
* mustserv-madukala (*Ophidion muraenolepis* Günther, 1880)
* väits-madukala (*Ophidion nocomis* C. R. Robins & J. E. Böhlke, 1959) 
* kahvatu madukala (*Ophidion puck* R. N. Lea & C. R. Robins, 2003)
* robinsi madukala (*Ophidion robinsi* Fahay, 1992)
* harilik madukala (*Ophidion rochei* J. P. Müller, 1845)
* saldanha madukala (*Ophidion saldanhai* Matallanas & Brito, 1999)
* punu-madukala (*Ophidion scrippsae* (C. L. Hubbs, 1916))
* kuusilm-madukala (*Ophidion selenops* C. R. Robins & J. E. Böhlke, 1959)
* smithi madukala (*Ophidion smithi* (Fowler, 1934))
* *[[Ophidion welshi]]* (Nichols & Breder, 1922).

## Viited

## Välislingid
*
*Ranier Froese ja Daniel Pauly, FishBase 10 2011 versioon: *[http://www.fishbase.org/Nomenclature/ValidNameList.php?syng=Ophidion&syns=&vtitle=Scientific+Names+where+Genus+Equals+%3Ci%3EOphidion%3C%2Fi%3E&crit2=contains&crit1=EQUAL  *Ophidion*]*, Veebiversioon (vaadatud 27.10.2013) (inglise keeles)
Banc du Geyser

**Banc du Geyser** (ka *Banc du Geysir* ja *Arecife de Santo Antonio*) on suuremalt jaolt veealune riff Aafrika lähedal India ookeanis, Mosambiigi väina loodeosas, 125&nbsp;km kirdes Mayotte'ist, 112&nbsp;km edelas Glorioso saartest ja 200&nbsp;km Madagaskari looderannikust.

Banc du Geyser on 8&nbsp;km pikkune ja 5&nbsp;km laiune ohtlik ovaalse kujuga riff, mis paljastub vaid mõõna ajal, välja arvatud mõned kaljunukid rifi lõunaosas. Enamik kaljudest on 1,5–3&nbsp;m kõrgused; suurim on South Rock (Lõunakalju), mille kõrgus on 8&nbsp;m, ligikaudselt purjepaadi mõõtu. Rifi idaosas on mõned 1–3 m kõrgused liivased korallrahud, mida katavad rohi ja madalad põõsad. Kesklaguuni pääseb lõunakagust. Rifil on arvukalt merelinde ja korallrahusid katab tonnide kaupa guaanot.

Esimesena avastasid rifi Araabia meremehed 700. aasta paiku, see on mõnel umbkaudu 800. aastast pärineval merekaardil. Umbes 1650. aastal kanti riff Hispaania kaartidele nime all Arecife de Santo Antonio. Tänapäevase nime sai riff 23. detsembril 1678, mil seal jooksis karile Briti laev Geysir.

Riffi peavad enda omanduseks Prantsusmaa, Madagaskar ja Komoorid. Prantslased peavad seda oma India ookeani hajasaarte (*Îles éparses de l'océan indien*) osaks. Madagaskar teatas rifi annekteerimisest 1976. aastal oletatavasti seoses võimalike lähedaste naftamaardlatega. Komoorid peavad Banc du Geyserit osaks oma erimajandusvööndist.

Umbes 20&nbsp;km Geyserist edelas asub süvamere pinnavorm Zélée Bank.

## Välislingid
* Satelliidifotod Banc du Geyserist (Wayback Machine)
* "Sailing Directions: East Africa and the South Indian Ocean"
Altilia

**Altilia** on vald (*comune*) Itaalias Calabria maakonnas Cosenza provintsis.

594 meetri kõrgusel merepinnast asuva Altilia asustustihedus on keskmiselt  inimest ruutkilomeetri kohta.

Altilia piirneb järgmiste omavalitsusüksustega: Belsito, Carpanzano, Grimaldi, Malito, Martirano (CZ), Motta Santa Lucia (CZ), Pedivigliano, Scigliano.

## Viited

## Välislingid

* Koduleht (itaalia keeles)
Harald Lutterus

**Harald Lutterus** (3. november 1916 Tallinn – 28. juuni 1967 Stockholm) oli eesti laulja (bariton). 

Ta lõpetas 1936. aastal Gustav Adolfi Gümnaasiumi, õppis aastatel 1936–1941 Tartu Ülikooli õigusteaduskonnas, oli korporatsiooni Vironia liige.  

Laulmist õppis Karl Otsa ja Hella Ardna juures. 

Laulis Tallinna Meestelaulu Seltsi kooris ja hiljem Stockholmi Eesti Meeskooris. Osales Stockholmi Eesti Meeskoori esimesel ringreisil Põhja-Ameerikas solistina.

## Viited

## Välislingid
* Tartu Ülikooli üliõpilased
* Laulja hääle näidis
Dokšycy

**Dokšycy** (transkribeerituna **Dokšõtsõ**) on linn Valgevenes Viciebski oblastis, Dokšycy rajooni ja Dokšycy külanõukogu halduskeskus. Poola keeles *Dokszyce*. Linna lähedal algab Biarezina jõgi.

Linna nime päritolu pole selge. Ühe teooria kohaselt pärineb see leedu keelest, võimalik on ka keldi algupära. Legendi kohaselt pannud linnale nime Katariina II, keda kõik seal "tütrekeseks" kutsunud (дощечкa). Linna nimi on aga palju vanem.

Linnas on kolm kooli, kaks raamatukogu, kultuurimaja. Antakse välja ajalehte «Родныя вытокі». Linnas on toiduainete tööstus.

Vaatamisväärsusteks on mošee aastast 1925, Mikulskite pere mõisakompleks, veskid 20. sajandi algusest, kirikud aastaist 1863 ja 1903, mõned 18. sajandist pärinevad hooned. Linnast on pärit Prantsuse kunstnik Nadia Khodossievitch-Léger.

## Ajalugu

Dokšycyt mainiti esimest korda aastal 1407. 16. sajandi lõpus või 17. sajandi algul sai Dokšycyst alev. See paik on kuulunud Manvydastele, Radziwillidele, Olshanskitele, Kiškadele, Pacidele, Astikastele, Sanguszkodele, Judzitskitele, Gustarovitšitele. Liivi sõja ajal oli Dokšycy Stefan Batory vägede baasiks.

Kui Poola teisel jagamisel läks asula Vene impeeriumi koosseisu, sai ta aastal 1795 linnaõigused. Aastal 1843 konfiskeeriti venestamisel sõjaväe poolt katoliku kirik ja anti see Moskva patriarhaadi kasutusse. 1921. aastal sattus Dokšycy Poola riigi koosseisu, aga 1939. aastal liideti Valgevene NSV-ga.

## Pilte

Pilt:Dokshytsy town.jpg|Südalinn
Pilt:Dokšycy. Докшыцы (4.06.2008).jpg|Dokšycy õigeusu kirik
Pilt:Dokšycy. Докшыцы (06.2008).jpg|Dokšycy kunstikool


## Viited

## Välislingid

* Dokšycy koduleht 
* Linn YouTube'is
* Linn fotoentsüklopeedias
Bianchi

**Bianchi** on vald (*comune*) Itaalias Calabria maakonnas Cosenza provintsis.

825 meetri kõrgusel merepinnast asuva Bianchi asustustihedus on keskmiselt  inimest ruutkilomeetri kohta.

Bianchi piirneb järgmiste omavalitsusüksustega: Carlopoli (CZ), Colosimi, Panettieri, Parenti, Sorbo San Basile (CZ), Soveria Mannelli (CZ).

## Viited

## Välislingid

* Koduleht (itaalia keeles)
Campana

**Campana** on vald (*comune*) Itaalias Calabria maakonnas Cosenza provintsis.

617 meetri kõrgusel merepinnast asuva Campana asustustihedus on keskmiselt  inimest ruutkilomeetri kohta.

Campana piirneb järgmiste omavalitsusüksustega: Bocchigliero, Mandatoriccio, Pallagorio (KR), Pietrapaola, Savelli (KR), Scala Coeli, Umbriatico (KR), Verzino (KR).


Il borgo antico di Campana.JPG
L'Elefante die Campana.JPG|Campana elevant (*L'Elefante di Campana*)


## Viited

## Välislingid

* Koduleht (itaalia keeles)
Lou Reed

**Lou Reed** (õieti **Lewis Allan Reed**; 2. märts 1942 Brooklyn, New York, USA – 27. oktoober 2013) oli Ameerika rokkmuusik, avangardistlik helilooja ja fotograaf. Teda tunti ennekõike ansambli The Velvet Underground kitarristi, laulja ja põhilise laulukirjutajana, kuid ka tema soolokarjäär kestis mitu aastakümmet.

Ehkki The Velvet Underground 1960. aastate lõpul äriliselt läbi kukkus, kogus ansambel pärast laialiminekut märkimisväärse austajaskonna ning sellest on saanud oma aja üks enam viidatud ja mõjukamaid ansambleid. Velvet Undergroundi lauludes kirjutas Reed isiklikest kogemustest, mida rokiajaloos oli harva nii avatult käsitletud, sealhulgas seksuaalsusest ja narkokultuurist. Ta oli üks David Bowie eeskujusid ning avaldas tugevat mõju punkmuusika arengule.

Pärast ansamblist lahkumist 1972. aastal alustas Reed soolokarjääri. Järgmisel aastal kerkis edetabeleisse tema laul "Walk on the Wild Side", ehkki edetabelikohale ei järgnenud kommertsedu. 1975. aastal avaldas Reed müramuusika topeltplaadi "Metal Machine Music", mida hiljem kommenteeris sõnadega "Keegi ei arva, et peaks pärast sellist asja ellu jääma". Reedi tunti eripärase hääle, poeetiliste laulusõnade ning erilise kitarrihäälestuse (nn *Ostrich guitar*) poolest.

2008. aastal abiellus Reed *performance*-kunstniku ja muusiku Laurie Andersoniga.

Samal aastal külastas Lou Reed ka Eestit, esinedes Tallinna linnahallis kontsertlavastusega "Berlin".

2015. aastal lisati Lou Reed Rock'n'rolli Kuulsuste Halli liikmeks.

## Välislingid
* Alexis Petridis Lou Reed – mees, keda rokkmuusika ootas EPL, 29. oktoober 2013
* Suri rokkmuusik Lou Reed ERR, 27. oktoober 2013
* Suri rokivana Lou Reed Õhtuleht, 27. oktoober 2013
* Lou Reed andis endast maksimumi Delfi/FBI.ee, 12. juuli 2008 (kontserdiarvustus Tallinna linnahallist)
* Lou Reed (2. III 1942 – 27. X 2013) in memoriam, Eesti Ekspress, 1. november 2013
Carolei

**Carolei** on vald (*comune*) Itaalias Calabria maakonnas Cosenza provintsis. Caroleis on sündinud laulja Tony Vilar ning helilooja ja pianist Alfonso Rendano.

624 meetri kõrgusel merepinnast asuva Carolei asustustihedus on keskmiselt  inimest ruutkilomeetri kohta.

Carolei piirneb järgmiste omavalitsusüksustega: Cosenza, Dipignano, Domanico, Mendicino.

Carolei halduspiirides asuvad järgmised fraktsioonid: Cardili, Deposito, Lacconi, Monache, Pantanolungo, Treti, Vadue.

## Viited

## Välislingid

* Koduleht (itaalia keeles)
Castiglione Cosentino

**Castiglione Cosentino** on vald (*comune*) Itaalias Calabria maakonnas Cosenza provintsis.

384 meetri kõrgusel merepinnast asuva Castiglione Cosentino asustustihedus on keskmiselt  inimest ruutkilomeetri kohta.

Castiglione Cosentino piirneb järgmiste omavalitsusüksustega: Rende, Rose, San Pietro in Guarano.

Castiglione Cosentino halduspiirides asuvad järgmised fraktsioonid: Filari, Orbo, Pristini, Quolata, San Biagio, Santa Lucia, Valle La Fontana, Volata.

## Viited

## Välislingid

* Koduleht (itaalia keeles)
Current 93

**Current 93** on Briti eksperimentaalmuusika ansambel. Tegemist on ühemeheansambliga, mis alustas tegevust 1982. aastal. Selle asutas David Tibet (sünninimega David Michael Bunting).

Ehkki ainus alaline liige on David Tibet, on peaaegu igal Current 93 albumil osalenud osa ka Steven Stapelton bändist Nurse with Wound. Alates albumist "Thunder Perfect Mind" on pidev kaasalööja olnud ka Michael Cashmore. Enam kui tosinal Current 93 albumil teeb kaasa Douglas Pearce bändist Death In June.

## Viited
All or Nothing

*All or Nothing, Briti ansambel

*"All or Nothing", Milli Vanilli album

*"All or Nothing", Cheri laul
*"All or Nothing", Milli Vanilli laul
Sbogom Maria

"**Sbogom Maria**" (kirillitsas "**Сбогом Мария**", eestikeelse pealkirjaga "**Hüvasti, Maria**") on Bulgaaria muusiku ja helilooja Emil Dimitrovi laul. 

Eestis laulis laulu tuntuks Vello Orumets. 

Bulgaariakeelsete sõnade autor on Vasil Andreev, eesti keelde pani laulu Vally Ojavere. 

Laul avaldati Dimitrovi 1972. aastal ilmunud samanimelisel albumil.
Sbogom Maria (album)

"**Sbogom Maria**" ("**Сбогом Мария**") on Bulgaaria muusiku Emil Dimitrovi 1972. aastal ilmunud album. Vinüülplaadi andis välja plaadifirma Balkanton (Балкантон).

## Laulud
# Сбогом Мария
# Старият Цирк
# Както преди
# И търся първата любов
# Тъжна майка 
# Грозде 
# Има любов 
# Старата бащина къща 
# Моят учител по пиано 
# Страшно е без обич на света 
# Джулия 
# Дилмано Дилберо
Takistustermoandur

**Takistustermoandur** on andur, mille talitlus põhineb elektrijuhi takistuse temperatuursõltuvusel. Elektrijuhtidena kasutatakse puhtaid metalle, sest neil on suhteliselt suur ja konstantne takistuse temperatuuritegur. Metallidest on eriti kohaseks osutunud plaatina, mille füüsikalised omadused on ka ajaliselt stabiilsed. Plaatinaanduriga termomeetrit nimetatakse RTD-termomeetriks (lühend ingliskeelsetest sõnadest *Resistance Temperature Detector*).

Termoanduritena kasutatakse ka metallioksiididest või pooljuhtmaterjalist takistuselemente ‒ termotakisteid; neil on tunduvalt suurem takistuse temperatuuritegur kui metalltakisteil ning seega ka suurem tundlikkus, ent väiksem mõõtetäpsus ja stabiilsus.

Plaatinaanduritega mõõdetava temperatuuri väärtused võivad jääda vahemikku ‒200 °C kuni +800 °C, termotakistite mõõtepiirkond on ahtam. 

Termotakistusandur ühendatakse termomeetri takistuse mõõtmise lülitusega, milleks on enamasti sildlülitus, kahe-, kolme- või neljasoonelise kaabli abil. 



## Vaata ka
* Temperatuuriandur
* Takistustermomeeter

## Välislingid
* What is an RTD?
Takistustermomeeter

**Takistustermomeeter** on termomeeter, mille temperatuuritundlikuks elemendiks on takistustermoandur. Anduri takisti on enamasti plaatinast, millest tuleneb vahel kasutatav nimetus PRT-termomeeter (lühend inglise k sõnadest Platinum Resistance Thermometer).

Termomeetri anduri takistuse määrab kindlaks mõõtelülitus ja mõõtmise tulemusele vastavat temperatuuri näitab numbriline näidik.

Mõõtelülitust toidetakse püsipingeallikast. Kuigi anduri  takistus on võrdeline takistil tekkiva pingelanguga, ei mõõdeta pingelangu vahetult, vaid täpsema tulemuse saamiseks kasutatakse sildlülitust, milles anduri takisti *R<sub>t</sub>*  on üheks õlaks. Seega mõõdab silla voltmeeter *U* tegelikult anduri takistuse muutusest põhjustatud pingemuutust.

Andur paikneb enamasti mõõtelülitusest eemal ja ühendatakse mõõtelülitusega kaabli abil. Lihtsaima, kahejuhtmelise (kahe kaablisoonege)  ühenduse korral mõjutab ühendusjuhtmetes tekkiv pingelang mõõtetulemust. Täpsemat mõõtmist võimaldab kolme- ja neljajuhtmeline ühendusskeem, milles anduri toitevoolu ja mõõtevoolu jaoks on eraldi juhtmed.

Täppistermomeetreis kasutatakse nelja juhtmega mõõtelülitust, mis ei ole aga kasutatav koos sildskeemiga ja nõuab takistustermoandurit läbiva voolu täpset etteandmist (mida toodud joonisel ei ole kajastatud). Selle lülituse puhul vabanetakse aga tasakaalustamata sildlülituse ebalineaarsusest. 

## Vaata ka
*Temperatuuriandur
*Takistustermoandur

## Välislingid
*  Resistance Thermometry
* Resistance Thermometer Theory and Practice
Sildlülitus

**Sildlülitus** on elektrilülitus, mille moodustavad H-kujuliselt ühendatud kaksklemmid (kahe väljekontaktiga ahelalülid). Kaksklemmideks on kõige sagedamini takistid (takistussillas) või dioodid (sildalaldis), kuid ka nii takistid kui kondensaatorid (Wien'i sild).

Takistussild koosneb kahest rööpharust, kusjuures kummaski harus on kaks takistit: ühes harus *R*1, *R*2 ja teises *R*3, *R*4. Nende vahele on sillana ühendatud takisti *R*5. Rööpharude takistid (*R*1, *R*2, *R*3 ja *R*4) on silla õlad. Sageli kujutatakse sildskeemi kaldruudu kujuliselt.

Tuntuim sildlülitus on Wheatstone’i sild, mille leiutas 1833. aastal inglise füüsik Samuel Hunter Christie, kuid mille tegi tuntuks inglise teadlane Charles Wheatstone (1802‒1875), kui kasutas niisugust lülitust elektritakistuse täppismõõtmiseks. Siin on sillana ühendatud galvanomeeter (või kahepoolse skaalaga voltmeeter) ja silla teise diagonaali (punktidesse A ja B) vooluallikas. Neljast takistusest on teada  kahe väärtused  *R*1 ja *R*3, mõõdetav takistus on *R*x ja muudetav on takistus *R*2.

Mõõtetoiming seisneb sildlülituse tasakaalustamises.

Toodud näite korral takistus *R*2 valitakse takistussalve takisteid ühendades niisugune, et voltmeeter näitaks nulli (punktides C ja D on siis ühesuurune pinge). Sel juhul on takistuste suhe *R*x/*R*3 võrdne suhtega *R*1/*R*2 ja mõõdetava takistuse suurus

:R_\text{x}=\frac{R_{1}}{R_{2}}\,R_{3}.

 
Takustuse *R*x pöördvõrdeline seos takistuse *R*2 suhtes pole mõistlik. Seetõttu mõõtmistel kasutatakse tegelikult sellist sildskeemi, milles mõõdetav takistus *R*m on ühendatud takistussalvega samale poolele toite suhtes.

Takistussalv on täppistakistite komplekt, millest saab moodustada soovitud väärtusega takistuse. Skeemil toodud näite puhul on see 0,1 Ω kuni 999,9 Ω. Reaalselt võib takistussalve abil katta takistuse piirkonnas 0,01 Ω kuni 1000 MΩ (sagedamini küll kuni 1 MΩ).

Mõõtmistulemused võivad olla esitatud ka juhtivuse ühikutes (kuid siis peaks ka salv olema juhtivuste salv, et ei peaks pöördväärtusi arvutama).

Sildlülitusega saab vahelduvpinget (-voolu) rakendades ja reaktiivtakistuslikku (*L* või *C*) salve kasutades mõõta peale takistuse ka mahtuvust *C* ja induktiivsust *L* (või üldisemalt impedantsi *Ż* reaktiivkomponenti *X*) ning nendega määratud muid elektrilisi parameetreid, näiteks kaonurka või hüvetegurit. Loomulikult peab vahelduvvoolu kasutamise korral ka voltmeeter olema vahelduvpinge voltmeeter. Siinjuures silla tasakaalustamine tuleb saavutada voltmeetri näidu miinimumi järgi. Kahepolaarset (nulliga keskel) näitu on siiski võimalik saada, kuid seda ainult faasitundliku (sünkroon)detektoriga voltmeetri (vektorvoltmeetri) kasutamise korral.

Vahelduvvoolu mõõtesilla puhul võivad silla tundlikkused impedantsi aktiivtakistusliku ja reaktiivtakistusliku komponendi suhtes olla erinevad ja sõltuda sagedusest ning impedantsi komponentide suhtearvust.

Adekvaatsete mõõtetulemuste saamiseks peab kasutatavate salvede lülitusviis vastama mõõdetava impedantsi aseskeemile.

## Vaata ka
*Sildalaldi
*Kompensaator

## Välislingid
* Mõõtesild
* Wheatstone Bridge Circuit
Kodanikunimi

**Kodanikunimi** on oma loomingus või muus tegevuses teist nime kasutava isiku (näiteks kirjaniku, laulja) ametlik nimi. Näiteks eesti kirjanik, kes oma loomingus kasutas nime *[[A. H. Tammsaare]]*, oli kodanikunimega *Anton Hansen*.

## Vaata ka
*pärisnimi
*pseudonüüm

## Viited
Eesti Üliõpilasselts Ühendus

**Eesti Üliõpilasselts Ühendus** (lühend **EÜS Ühendus**) oli Eesti üliõpilasselts, mis asutati 1906. aasta oktoobris.

Seltsi olid koondunud paljud poliitiliste huvidega noored, kelle tegevus elavnes eriti esimese maailmasõja ning sellele järgnenud sündmuste ajal. Segaselts jäi aga aastate jooksul pigem aktiivsetele noortele vajalikuks kooskäimiskohaks, mitte ei arenenud omaette tegevust harrastavaks organisatsiooniks. See ei rahuldanud nende liikmete vajadusi, kes olid seltsi astunud just organisatsiooni pärast (teisi eestlaste seltse tol ajal peale Eesti Üliõpilaste Seltsi Tartus polnud). Seepärast moodustasid 21 EÜS-ist Ühendus lahkunut (nende hulgas mitmed arstiteaduskonna üliõpilased) 1922. aastal üliõpilasseltsi Raimla.

1940. aastal oli Ühenduse marksistlikus rühmas juba üle 15 inimese.

## Tuntud liikmeid

*August Arras
*Karl Edur
*Ida Ertel-Rekk
*Rein Eliaser (vanem)
*Leonhard Illisson
*Enn Kippel 
*Oskar Loorits

*Lembit Lüüs
*Alma Ostra-Oinas
*Anton Palvadre
*Rudolf Peets
*August Rei
*Jaan Sarv

*Karl Taagepera
*A. H. Tammsaare
*Juhan Vaabel
*Jaan Vain
*Albert Valdes
*Jüri Vilms


Ühenduse tegevust pole hiljem paguluses ega kodumaal taastatud.

## Viiteid

## Välislingid
*Üliõpilasseltsi pildigalerii Fotode Infosüsteemis (FOTIS)
Temperatuuriandur

**Temperatuuriandur** on seadis, mis teisendab temperatuuri väärtuse enamasti vastavaks elektripingeks. Samas tähenduses on laialt kasutusel ka terminid **termoandur** ja **termosensor**.

Anduris võivad olla temperatuuritundlikuks elemendiks järgmised seadised: 
*metalltakisti, mille takistus on võrdeline temperatuuriga, s.t takistuse temperatuuritegur on positiivne; levinuimaks takistimaterjaliks on plaatina, sest selle temperatuuri- takistuse sõltuvus on kõige lineaarsem laias temperatuurivahemikus ‒ takistustermomeetri PRT (*platinum resistance thermometer*) sensoril temperatuuridel –200…850 ºC;

*termistor ehk termotakisti (metallioksiididest või pooljuhtmaterjalist takisti), millel on tunduvalt suurem takistuse temperatuuritegur kui metalltakistil ning seega ka suurem tundlikkus, ent väiksem mõõtetäpsus; mõõtetehnikas kasutatakse rohkem negatiivse temperatuuriteguriga (NTC) termotakisteid;
*termobimetallelement ‒ koosneb kahest erineva soojuspaisumisteguriga metalli ribast, mis on omavahel kokku liidetud; nii saadud bimetallribast spiraali üks ots on kinnitatud jäigalt ja teise otsa küljes on osuti (seesuguse tajuriga on näiteks saunatermomeetrid);
*termopaar, mille talitlus põhineb Seebecki efektil; kasutatavaim on K-tüüpi kromell-alumell-tajur  temperatuuride ‒100…1200 °C  mõõtmiseks;
*püromeetri ehk kiirgustermomeetri sensor mõõdab eemalt hõõguva keha pinnatemperatuuri kiirguse kaudu; niisuguseks sensoriks võib olla näiteks germaanium-fotodiood (temperatuuridel üle 350 °C) ja räni-fotodiood (üle 700 °C).

Termoandur on sisse ehitatud paljude integraalkomponentide kiipidesse, kus see võib kuuluda näiteks liigkoormuse eest kaitsva lülituse koosseisu. 
## Vaata ka
*Takistustermoandur
*Termopaar
*Termomeeter

## Välislingid
* Temperatuuriandurid
Albu valla aukodanik

**Albu valla aukodanik** on olulisele Albu vallaga seotud inimesele antav aunimetus. 

## Aukodanikke
*1938 A. H. Tammsaare

*2012 Jaak Mae
*2013 Rein Arjukese

*2016 Age-Li Liivak

## Vaata ka
*Albu valla teenetemärk
*Albu valla aasta tegija

## Viited

## Välislingid
*Albu valla tunnustuste avaldamise kord eRT-is
Ekvivalentpunkt

**Ekvivalentpunkt** on keemilises analüüsis (tiitrimisel) kasutatav mõiste. See on vähim reaktiivi (titrandi) hulk ehk stöhhiomeetriline titrandi hulk, mis täielikult reageerib  tiitritava ainega (analüüdiga). 

Tiitrimisel on ekvivalentpunkt see moment, kui lisatud titrandi ekvivalentide hulk on võrdne analüüdi ekvivalentide arvuga. Tiitrimise *lõpp-punkti*, mis ei tarvitse väga täpselt kokku langeda ekvivalentpunktiga, märgib näiteks lisatud indikaatori värvuse muutus.

## Ekvivalentpunkti määramine
Ekvivalentpunkti määramise meetodid põhinevad tiitritava süsteemi keemilisest muutusest tuleneva nähtava või füüsikaliselt fikseeritava omaduse küllalt järsul muutusel ekvivalentpunkti saavutamisel. Need meetodid on kas visuaalsed või instrumentaalmeetodid.
*Indikaatorite kasutamine. Uuritavale lahusele lisatakse mõni tilk indikaatorit ja seejärel aeglaselt tilgutatakse büretist titrandi lahust. Lahuse värvus muutub ekvivalentpunkti piirkonnas järsult ja tiitrimine katkestatakse.
**happe-aluse indikaatorid (näiteks fenoolftaleiin) muudavad värvust sõltuvalt pH-st
**redoksindikaatoreid kasutatakse oksüdatsiooni-taandamise süsteemides
*Mõnel juhul lahus muudab värvust ilma indikaatorit kasutamata (tavaliselt redokstiitrimisel)
*Tahke sademe teke tiitrimise reaktsioonis. Sel juhul on enamasti vaja kasutada tagasitiitrimise meetodit
*Potentsiomeetrilisel tiitrimisel muutub tööelektroodi potentsiaal järsult ekvivalentpunkti saavutamisel.

pH-meeter töötab samuti potentsiomeetria põhimõttel. See meetod on küllalt täpne ja võimaldab jälgida pH muutust kogu tiitrimisprotsessi jooksul.
*Elektrijuhtivus sõltub lahuses olevatest ioonidest
*Isotermilise kalorimeetrilise tiitrimise korral registreeritakse protsessis eralduva või neelduva soojuse hulk
*Termomeetrilise tiitrimise puhul ekvivalentpunkt määratakse süsteemi temperatuuri muutuse kiiruse põhjal (*dT/dV*)
*Spektrofotomeetria võimaldab jälgida valguse neeldumist tiitrimise käigus
*Amperomeetrilise tiitrimise puhul mõõdetakse voolutugevuse muutust tiitrimise käigus 

## Vaata ka
*Tiitrimine
*Keemiline indikaator
Rahvusköök

**Rahvusköögiks** nimetatakse mingi rahva, riigi või piirkonna eripärast toidukultuuri: toiduvalmistamisviise, retsepte, maitse- ja toorainete valikut. Iga rahvusköögi omapära tuleneb toiduainete kättesaadavusest, kliimast ja taimestikust, ajaloolistest, usulistest ja kultuurilistest tavadest.

Ehkki enamasti peetakse rahvusköögi all silmas traditsioonilist, ajalooliselt kujunenud kööki, võidakse rahvusköögiks nimetada ka tänapäevast toidukultuuri, mis on omane konkreetsele rahvale või piirkonnale. Näiteks on Eestis viimase poolsajandi vältel levinud hamburgerid, seljanka ja šašlõkk, mis ei ole traditsioonilised eesti toidud, kuid mille valmistamisel ilmneb tihti kohalik eripära. Sellistel pidulikel üritustel nagu näiteks Eesti Vabariigi aastapäeva vastuvõtud esitletakse aga sageli traditsioonilistel motiividel loodud uusi toite (näiteks kamavaht). 

Rahvusköögile vastanduvad moodne ''fusion''-köök, mis sihilikult segab eri traditsioone, ning molekulaargastronoomia, mis läheneb toidule teaduslikult ja kõrgtehnoloogiliselt.

Enamasti nimetatakse rahvuskööke rahva või piirkonna järgi, kust nad pärinevad – näiteks Eesti, Hiina, India, juudi, Prantsuse või Vene köök –, kuid leidub ka muul põhimõttel moodustatud nimetusi (nt Cajuni köök).

## Vaata ka
*Rahvustoit
Azamara Pursuit

**Azamara Pursuit** (end *Royal Princess*, *Minerva II*, *R Eight*, *Adonia*) on ettevõttele Royal Caribbean Cruises kuuluv ristluslaev, mis on ehitatud 2001. aastal Ch. de L'Atlantique (Alsthom) tehases Saint-Nazaire'is Prantsusmaal. 

Azamara Pursuit on kaheksas R-klassi laev. Tema sõsarlaevad on R One, R Two, R Three, R Four, R Five, R Six ja R Seven.

Laeva käitab laevakompanii Azamara Club Cruises, mis kuulub ettevõttele Royal Caribbean Cruises.

2013. aastal sõitis Azamara Pursuit (kandes siis nime Adonia) Läänemerel ja külastas 26. juunist 25. oktoobrini viis korda Tallinna.

Laeva kodusadam on Valletta.

## Viited

## Välislingid
*Ristluslaev Adonia P & O Cruisese kodulehel (inglise keeles)
Theo de Raadt

**Theo de Raadt** (sündinud 19. mail 1968 Pretorias Lõuna-Aafrika Vabariigis) on tarkvaraarendaja, kes elab Kanadas Calgarys. 

Ta on OpenBSD ja OpenSSH projektide asutaja ja juht ning NetBSD projekti asutajaliige.

## Välislingid
* Koduleht
Brukna mõis

**Brukna mõis** (*Bruknas muiža*) on mõis Lätis Bauska piirkonnas Dāviņi vallas Bruknas. Saksa keeles *Brucken*.

Brukna mõisa omanikeks oli enne võõrandamist Korffide perekond. Vahepeal oli mõisas kool, aga 2001. aastast kuulub narkomaanide rehabiliteerimise ühingule. 2011. aastal võttis ühing ette mõisa renoveerimise.

Klassitsistlik peahoone ehitati 18. sajandi teisel poolel, 19. sajandi algul tehti suuri ümberehitusi. Mõisa kunagisest 25 kõrvalhoonest on säilinud kaks aita ja laut. Mõisa pargis asub Brukna linnamägi, küla kalmistul on Korffide suguvõsa kabel.

## Välislingid
*Sissekanne Läti mõisate veebisaidil; fotod (*läti keeles*)
*Video mõisast
Tõde ja õigus V

**"Tõde ja õigus V"** on Eesti kirjandusklassiku A. H. Tammsaare romaanisarja "Tõde ja õigus" viies ehk viimane osa, mis ilmus 1933. aastal.  1934. aastal kaitses Soomes Veli Ilmari Mikkonen oma magistritöö "Indrek Paas. A. H.Tammsaare "Tõe ja õiguse" romaani tegelane", milles ta käsitles kõiki romaanisarja osasid. 

Enne V osa kirjutamist külastas Tammsaare 1933. aasta suvel oma kodukohta, kus ta polnud käinud juba kolmkümmend aastat. Tuttavatel radadel käies püüdis ta elustada mälestusi ning saada inspiratsiooni. . Romaani kirjutas ta valmis vaid kahe kuuga.

Romaanisarja viimane köide ühendab kõiki köiteid ning esimene ja viimane köide asetuvad kohakuti. Nimelt jõuab tegevus tagasi Vargamäele ja laseb endas peegelduda esimesel köitel. Romaan algab sellega, kuidas Indrek tuleb tagasi isatallu, et jõuda endas ja teistes selgusele. Indrek räägib isale majanduslikest ja kõlbelistest kuritegudest linna, nagu neid kirjeldati "Tõe ja õiguse" IV osas.  Tegevustikku saadavad pidevad võrdlused aastatetaguse Vargamäega ja esimese köite aeg on tõstetud mütoloogilise aja seisundisse, tol ajal toimunu tundub püha. Vanal Andresel aga pole enam uues maailmas kohta ja ta on justkui elav mälestus.  Andres on oma mässu üle järele mõelnud. Ta on leidnud vabaduseprobleemile seletuse, mis küll ei lahenda inimese elu absurdi, kuid aitab seda siiski mõtestada.  Selles teoses saavad mälestused olulisemaks kui olevik, mälestustega haakub ka nende hiljaks jäämine. Näiteks tunneb Indrek, et ta on jõudnud igale poole liiga hilja, siis kui paremad ajad on juba möödas. Minevikku, mis olevikuna ei tundunud tegelastele üldsegi nii tore, nähakse tagasivaadates õnneliku ajana. 

Viiendas köite seitsmendas peatükis on sõnastatud üks Tammsaare rahvusfilosoofilise positiivse programmi üks tähtsamaid juhtmõtteid: "...õige isamaa-armastus on see, kui soode ja rabade asemele tekivad laaned, niidud ja nurmed." Viiendas osas teostataksegi seda ideed. Võetakse kokku ka pentaloogias käsitletud ideeliinid ja otsustatakse, et armastus ja õnn on saavutatavad vaid töö ja vaevaga.  Valesti elavad inimesed peavad enda päästmiseks kasutama tervet mõistust ja olukorrast on võimalik välja rabeleda vaid alistudes, leppides ja tööd tehes. Samuti ilmneb teoses Antaiose müüt, mille järgi saab inimene maale toetudes uut jõudu. 

Lugu suundub samasse kohta, kust ta alguse sai. Kui kord astusid Krõõt ja Andres väljamäest üles, siis nüüd sammuvad Indrek ja Tiina viimast korda sealt alla. Taas on tegemist üles-alla, tõusmise-laskumise ja saabumise-lahkumise vastanditega.  Tiinal on kaasas ka Krõõda rätik, mis on kui mateeriasse valatud mälestuskild. 

1934. aastal sai Tammsaare "Tõe ja õiguse" IV ja V osa eest presidendi kirjandusliku auhinna. 

Teos on tõlgitud soome (1935 ja 2013), saksa (1941 ja 1989), prantsuse, vene, tšehhi ja läti keelde. 
 
## Viited

## Välislingid

*Viienda osa kokkuvõte
Zaļenieki mõis

**Zaļenieki mõis** (läti keeles *Zaļenieku muiža* või *Zaļā muiža*, saksa keeles *Grünhof*) on mõis Lätis Jelgava piirkonnas Zaļenieki vallas Zaļeniekis. 

Zaļenieki oli üks varasemaid ordu mõisasid selles piirkonnas. Mõisa mainitakse esimest korda 1541. aastal, mil mõis anti Hermann Heikingile. Varasemate omanike seas oli ka Gotthard Kettler ja Evald von Kleist.  Aastal 1689 mainitakse mõisa kui Kuramaa hertsogi jahilossi. Mõisa peahoone  on üks varasemaid klassitsistlikus stiilis hooneid piirkonnas. Ernst Johann von Biron  tellis 1766. aastal  arhitekt Bartolomeo Rastrellilt mõisale projekti, aga arhitekti surma tõttu jäi see tal lõpetamata. 1768. aastal alanud ehitustööd lõppesid 1775. aastal, tööde lõpetamist juhatas Rastrelli assistent, taanlasest arhitekt Severin Jensen. Rastrelli mõjul on mõisa juures siiski märgata veel paljusid barokseid elemente.

Mõis vahetas korduvalt omanikke. See on kuulunud Alexander von Württembergile, Alexis von Schepingile, Alexandra Lievenile, Karl Theodor von Medemile. Aastast 1920 tegutseb mõisa peahoones kool.

Kolmekümnest kõrvalhoonest on paljud tänapäevani säilinud. Alles on tallid, moonakate ja teenijate majad, pruulikoda. Mõisa juures on 27,7 ha suurune  vabakujundusega park, mis sai alguse 17. sajandil rajatud puuviljaaiast. Pargis kasvavad vahtrad, viirpuud, pajud, võõrliikidest hall pappel, alpi seedermänd, Euroopa nulg.


Pilt:Zaļenieku izglītības centrs un kultūras nams.jpg|Zaļenieki


## Välislingid

* Zaļenieki mõis
* Video mõisast
Alvi Hargel

**Alvi Hargel** (aastani 1947 **Alvi Tilk**; 14. märts 1911 Juksi, Taagepera vald – 25. september 1995 Tallinn) oli eesti laulja (metsosopran).

Ta õppis aastatel 1935–1938 Tartu Kõrgemas Muusikakoolis laulmist (Angelina Mahhotina klassis) ja hiljem Arno Niitofi juures.

Ta laulis aastatel 1935–1949 ja 1952–1963 Vanemuise kooris, ta on teinud ka sooloosi.

## Isiklikku
Tema abikaasa oli dirigent, pedagoog, oboe- ja flöödimängija Jaan Hargel (1912–1966), nende poeg Jaan Hargel (1948-2010) oli sisearhitekt, nende poeg Jüri Hargel (1952) on flötist ja muusikapedagoog.

## Rolle
* 1935 Pietro Mascagni "Talupoja au" (Lucia)
* 1945 Eugen Kapp "Tasuleegid" (Saima)
* 1946 Pjotr Tšaikovski "Padaemand" (Polina)
* 1948 Aleksandr Borodin "Vürst Igor" (Polovetsitar)
* 1959 Gustav Ernesaks "Tuleristsed" (Seltskonnadaam)

## Kirjandus
*
Soomussisalikud

**Soomussisalikud** (*Lepidosauria*) on roomajate klassi kuuluv ülemselts, vahel ka alamklass.   

## Klassifikatsioon
Ülemseltsi kuuluvad järgmised seltsid: 
**Squamata* (soomuselised)- sünapomorfid (kolju ehitus, hemipeenis, Jacobsoni elund)
**Sphenodontia* (kärsspealised) (tuataara *Sphenodon*)
**[[Eosuchia]]*.
Metsnik

**Metsnik** on metsandustöötaja, kes otseselt korraldab metsade majandamist, keskkonnakaitset ja jahindust. 

Eesti NSV ajal (1962) nimetati metsnik ümber *metsatehnikuks*; metsniku nimetus taastati 1979. aastal.

## Vaata ka
*metsavaht
*metsaülem
*jaoskond

## Viited
Metsaülem

**Metsaülem** on mingi metsaala (Eestis harilikult riigimetskonna) majandamist ja korraldamist juhtiv metsandustegelane. Kui mingis piirkonnas on mitu metsaülemat, siis nendest tähtsaimat nimetatakse **peametsaülemaks**. Metsaülema alluvuses võivad töötada ka **abimetsaülemad**.

Eesti esimese vabariigi ajal oli metsaülem laiade volitustega riigiametnik, kes metsade majandamisel pidi hoidma riigi vara ja esindama riigi huve. Aastatel 1918–1925 töötasid **maakondade metsaülemad**, kes kontrollisid ja juhendasid ka erametsade majandamist, valmistasid ette metsade riigistamist ja uute metskondade moodustamist. 1925. aastal maakonna metsaülema ametikoht kaotati. Metskondade kontrollimiseks ja juhendamiseks loodi ringkonna metsarevidendi ja 1931. aastal revidentmetsaülema ametikoht. 

Hiljem on metsaülema tegevusvaldkonnad ja ülesanded muutunud. Aastast 1997 on metsaülema ülesanne oma metskonna metsade majandamine.

## Vaata ka
*metsavaht
*metsnik
*revidentmetsaülem
*Eesti metskondade ajalugu

## Viited
Domanico

**Domanico** on vald (*comune*) Itaalias Calabria maakonnas Cosenza provintsis.

730 meetri kõrgusel merepinnast asuva Domanico asustustihedus on keskmiselt  inimest ruutkilomeetri kohta.

Domanico piirneb järgmiste omavalitsusüksustega: Carolei, Dipignano, Grimaldi, Lago, Malito, Mendicino, Paterno Calabro.

## Viited

## Välislingid
Noor-Eesti Kirjastus

**Noor-Eesti Kirjastus** oli 1904. aastal Noor-Eesti rühmituse eestvõttel Tartus asutatud kirjastus. Kirjastusel oli oma trükikoda Tartus.

Noor-Eesti kirjastas ka ajakirju Vaba Sõna (1914–1916) ja Tänapäev (1935–1940), samuti teadus- ja koolikirjandust. Aastatel 1918–1940 kirjastas see 1400 teost, mille kogutrükiarv oli ligikaudu 2 miljonit.

## Viited

## Välislingid
* Noor-Eesti kirjastus Tartu Linnaraamatukogu kirjandusveebis
Abrutsid

**Abrutsid** ehk **Abruzzo Apenniinid** (*Appennino abruzzese*) on mägede rühm  Kesk-Itaalia idaosas, osa Kesk-Apenniinidest ja Apenniinide mäestikust. See ulatub ühtede autorite järgi Passo di Monterealest või Passo della Torritast kuni Bocca di Forlìni, teiste järgi Tronto jõest Sangro jõeni.

Abrutsides on mitu loode-kagusuunalist mäeahelikku. Need on enamasti metsatud. 

Abrutsid on lubjakivimäed suurte karstialadega. 

Abrutsides on Apenniinide kõrgeimad tipud, sealhulgas Gran Sassos paiknev Corno Grande (2912 m), mis on Apenniinide kõrgeim mäetipp, ja La Majella (2795 m). Need asuvad Abruzzo maakonnas. 

Piirkonnas on Fucino, mis enne täielikku kuivendamist põllumajanduslikel eesmärkidel 1854–1870 oli Itaalias suuruselt kolmas järv.

Abrutsides on 496,8 km² suurune Abruzzo, Lazio ja Molise rahvuspark, kus elavad muu hulgas karud, hundid ja kotkad.
Absalom

**Absalom** (אַבְשָׁלוֹם, * ’avšālôm*; umbes 1000 eKr) oli Vana Testamendi järgi Taaveti kolmas poeg.

Nimi tähendab 'Isa on pääste' või ' *šālôm* on Isa'. 

Absalon sündis Hebronis. Tema ema oli Gesuri kuninga Talmai tütar Maaka. (2. Saamueli raamat 3:3)
Kui Absalom oli noor mees, vägistas tema poolvend Amnon tema õe Taamari ja jättis ta maha. Taavet ei võtnud muud ette, kui pagendas Amnoni Jeruusalemma õukonnast. 
Vihane Absalom tappis kättemaksuks Amnoni. (2. Saamueli raamat 3:13) 

Absalom põgenes Taaveti eest. Alles viie aasta pärast julges ta jälle isa ette ilmuda. Ta kavatses ise võimu üle võtta, olles jõudnud veendumusele, et Taavet on nõrk kuningas, Iisrael aga vajab tugevat juhtimist. 

Oma nõuandja Ahitofeli abiga leidis Absalom jalaväelaste ja vanemate seas sõpru ja mobiliseeris teisel pool Jordanit väikese väe. Taavet pidi Jeruusalemmast põgenema. 

Nuhkide abil, kelle seas oli ka noor preester Huusai, laskis Taavet Absalomi linnast välja meelitada. Efraimi metsas toimus taplus.  Absalom jäi oma isa sõdurite eest põgenedes oma pikki juukseid pidi tamme külge rippuma. Taaveti väejuht Joab "võttis kätte kolm oda ning torkas need Absalomile südamesse, kui ta tamme küljes oli alles elus. 
Ja kümme noort meest, Joabi sõjariistade kandjad, astusid tema
ümber ja lõid Absalomi ning surmasid tema." (2. Saamueli raamat 18:14.) See toimus hoolimata sellest, et Taavet oli enne lahingu algust kutsunud sõdureid üles Absalomi säästa. 

Etiooplane Ahimaats viis kuningale sõnumi (2. Saamueli raamat  18:32–19:3): "Kuningas küsis etiooplaselt: "Kas nooruk Absalomi käsi käib hästi?" Ja etiooplane vastas: "Sündigu mu isanda kuninga vaenlastega ja kõigiga, kes tõusevad sulle kurja tegema, nõnda nagu sündis selle noorukiga!" Kuningas oli vapustatud. Ta läks üles väravakambrisse ja nuttis. Ja minnes ta rääkis nõnda: "Mu poeg Absalom, mu poeg, mu poeg Absalom! Oleksin mina surnud sinu asemel! Absalom, mu poeg, mu poeg!" Ja Joabile teatati: "Vaata, kuningas nutab ja leinab Absalomi." 
Nõnda muutus võit sel päeval leinaks kogu rahvale, sest rahvas kuulis sel päeval öeldavat: "Kuningas on kurb oma poja pärast.""
Kertu

**"Kertu"** on Ilmar Raagi 2013. aastal valminud film.

"Kertu" (ingliskeelse pealkirjaga "Love Is Blind") rahvusvaheline esilinastus oli 12. oktoobril 2013 Varssavi Rahvusvahelisel Filmifestivalil. Film valiti 2013. aastal ka 55. korda toimuvatele Lübecki Põhjamaade filmipäevadele sel aastal Eesti täispikkadest mängufilmidest Eestit esindama. 

Põhiosas Saaremaal filmitud film räägib väikeses külaühiskonnas kõigi selle elanike silme all lahtirulluvast ebatavalisest armastusloost ning ühtlasi portreteerib ühe perekonna ja kogukonna varjatud suhteid. 

2013. aastal käis seda filmi Eesti kinodes vaatamas 42 543 inimest.

## Osatäitjad
* Ursula Ratasepp – Kertu
* Mait Malmsten – Villu
* Leila Säälik – Malle, Villu ema
* Külliki Saldre – Anu, Kertu ema
* Peeter Tammearu – Jüri, Kertu isa
* Piret Laurimaa – Kaarin, Kertu õde
* Aarne Mägi – Mehis
* Ene Järvis – günekoloog
* Helena Merzin – Maret
* Helene Vannari – Helga
* Jaanus Mehikas – Andres
* Janek Sarapson – Peeter
* Jüri Lumiste – onkoloog
* Jüri Vlassov – Toomas
* Kaie Mihkelson – arst
* Kata-Riina Luide – Maire
* Kiiri Tamm – Aino
* Margus Prangel – Einar
* Meelis Rämmeld – Rein
* Peeter Jürgens – Juhan
* Arkadi Popov – kiirabimeeskonna juht

## Viited

## Välislingid
* 
*
Pujurderahu

**Pujurderahu** on väike saar (rahu) Hiiumaa vallas Vahtrepa küla alal Väinameres, Hari kurgu lääneosas.

Selle pindala on 98 m² ja rannajoone pikkus 182 meetrit. Rahu on pikliku kujuga ja kivine.

Saarel asub hallhülge püsielupaik.

## Välislingid
*
Absoluutlävi

**Absoluutlävi** ehk **alumine absoluutlävi** on ärrituse vähim tugevus, mille korral tekib aisting.

## Vaata ka
*kuuldelävi
*valguslävi
*valulävi
Aeroc International AS

**Aeroc International AS** on rahvusvaheline ehitusmaterjaliettevõte (valdusfirma), mis toodab ja müüb poorbetoontooteid. Ettevõte tegutseb Balti ja Skandinaavia riikides.

Ettevõte müüb toodangut kaubamärgi all **Aeroc**. Aastal 2012 ostis ettevõte ka Soome kaubamärgi JÄMERÄ.

Ettevõttel asub kaks tehast Eestis ja Lätis ning müügiesindused on Leedus ja Soomes. Skandinaavia ja Kaliningradi piirkonnas tegutseb ettevõte volitatud edasimüüjate kaudu.

Eestis asub ettevõte haru Aeroc Jämerä AS, mille käive 2014. aastal oli 9,2 miljonit eurot.

## Ajalugu
Ettevõtte esimene tehas alustas tööd 2001. aastal Kunda lähedal.

## Viited

## Välislingid
*Ettevõtte koduleht
Läbipaistev pangakonto

**Läbipaistev pangakonto** (inglise keeles *transparent account*) on pangakonto, millel toimuvad tehingud on täielikult läbipaistvad. Igaüks võib igal ajal interneti kaudu kontrollida kontol toimunud sissetulekuid ja väljaminekuid.

Läbipaistvat pangakontot kasutavad põhiliselt kasumit mittetaotlevad organisatsioonid ja kodanikualgatused, sealhulgas sihtasutused, mittetulundusühingud, poliitilised parteid jne. 

Läbipaistva pangakonto kasutamise eesmärk on suurendada organisatsiooni või kodanikualgatuse usaldusväärsust.

## Välislingid
*The Transparency and Accountability Initiative (T/A Initiative)

Läbipaistva pangakonto teenuse näiteid:
*Fio banka. Transparent Account
* Raiffeisenbank. Transparent account
Mülleri juha

**Mülleri juha** ehk **paramesonefroni juha** (ladina keeles *ductus paramesnonephricus*) on selgroogse emaslooma sisesuguelund.Mülleri juha on lootel esinev paariline juha, mis kasvab piki Wolffi juha allapoole ja lõpeb kuse-suguurkega.  

isasloomal (sh mehel) rudimentaarne. 

## Inimesel
**[[Terminologia Embryologica]]*: E.5.7.2.3.0.0.3

Tulevasel naisel arenevad paramesonefroni juhast munajuha, emakas, emakakael, ja tupe ülaosa.

## Ajaloolist
Paramesonefroni juha sai nime Saksa arsti, anatoomi ja ihtüoloogi ning herpetoloogi Johannes Peter Mülleri järgi (14. juuli 1801 – 28. aprill 1858), kes uuris paramesonefroni juha arengut (*Bildungsgeschichte der Genitalien*, 1830). 
 
## Vaata ka
*munajuha
*Mülleri juha atrofeeriv peptiid
*Wolffi juha

## Viited
Fortumo

**Fortumo OÜ** oli Eesti ettevõte, mis tegeles mobiilitehnoloogiate arendusega.

Ettevõte asutati 2007. aastal, selle peakontor asus Tartus ning allüksused Tallinnas, San Franciscos, Delhis, Singapuris ning Jakartas.

Ettevõte võimaldas digiteenuste osutajatel turundada oma teenuseid mobiilioperaatorite kanalite kaudu ning koguda kasutajatelt mobiilimakseid mobiilioperaatorite ja mobiilsete rahakottide kaudu. Fortumo platvormiga oli ühendatud ligikaudu 280 mobiiloperaatorit ja 20 mobiilset rahakotti 80 riigis.

2020. aastal omandas ettevõtte 45 miljoni USA dollari eest Londoni börsil noteeritud Boku. Fortumo jätkas Boku grupis tegutsemist eraldiseisva ettevõttena kuni 2022. aasta veebruarini.

## Tooted
Fortumo makseplatvorm ühendas makseid koguda soovivad digiteenuste osutajad mobiilioperaatoritega ja mobiilsete rahakottidega, mille kasutajad said ostetavate toodete ja teenuste eest tasuda oma mobiiliarve kaudu või mobiilse rahakoti saldoga. Selleks integreeris Fortumo oma platvormi enam kui 280 mobiilioperaatori ja 20 mobiilse rahakoti tehnilise infrastruktuuriga. Digiteenuste osutajatel oli võimalik makseid koguda, lisades oma teenusele veebipõhise makselahenduse, mis toimis nii arvutites, nutitelefonides, tahvelarvutites kui ka nutiteleviisorites.

Makselahenduste kõrval pakkus Fortumo mobiilioperaatoritele ja digitaalsete kaupade ettevõtetele turundusplatvormi, mis võimaldab mobiilioperaatoritel osutada oma kasutajatele odavama hinnaga või tasuta digitaalseid teenuseid.

Fortumo kasutas platvormi arendamiseks peamiselt Java, PostgreSQL ja RabbitMQ tehnoloogiaid.

## Kliendid
Fortumo partnerite hulka kuulusid muuhulgas rakendustepoed (Google Play), voogedastusteenused (Amazon, Spotify), mänguarendajad (Epic Games, Tencent), digitaalsed ajalehed (Schibsted) ja transpordiettevõtted (EasyPark).

## Investorid
2013. aastal teatas ettevõte riskikapitali kaasamisest. Ettevõtte omanikeringiga liitusid 10 miljoni USA dollari suuruse tehingu tulemusena riskikapitaliettevõtted Intel Capital ja Greycroft Partners. 2020. aastal väljusid riskikapitaliettevõtted ja Fortumo varasem osanik Mobi Solutions ettevõtte osanike ringist, kui ettevõtte uueks omanikuks sai Boku. 2022. aasta veebruaris ühines Fortumo meeskond Boku grupiga. 

## Auhinnad
* 2009 – Mobile Monday Peer Awardsi finalist
* 2009 – parima Skandinaavia idufirma auhind
* 2011 – Ettevõtluse Auhinna konkursi aasta ettevõte ja aasta eksportöör
* 2012, 2011 ja 2010 – parim Tartu ettevõte
* 2013 – innovaatilise ärimudeli auhind Meffy'si konkursil
* 2014 – Ameerika Eesti Kaubanduskoja innovatsiooniauhind

## Viited

## Välislingid
*Ettevõtte koduleht
*Ettevõtte blogi
Click & Grow

**Click & Grow** on automaatne taimekasvatussüsteem, mida arendab Eesti firma Click & Grow OÜ. 

Seda tehnoloogiat kasutades hooldatakse toataimi sensorite, protsessori ja tarkvara abil .  

## Viited

## Välislingid
*Click & Grow koduleht
Laino Borgo

**Laino Borgo** on vald (*comune*) Itaalias Calabria maakonnas Cosenza provintsis. Laino Borgo asub Pollino rahvuspargi territooriumil.

271 meetri kõrgusel merepinnast asuva Laino Borgo asustustihedus on keskmiselt  inimest ruutkilomeetri kohta.

Laino Borgo piirneb järgmiste omavalitsusüksustega: Aieta, Castelluccio Inferiore (PZ), Castelluccio Superiore (PZ), Laino Castello, Lauria (PZ), Rotonda (PZ), Tortora, Viggianello (PZ).

## Viited

## Välislingid

* Koduleht (itaalia keeles)
Asper Biogene

**Asper Biogene** (varem **Asper Biotech**) on Eesti biotehnoloogia ettevõte, mille asutas Tartu Ülikooli professor Andres Metspalu 1999. aastal. Asper Biogene tegeleb geenitestide teostamisega.

2023. aastal tegi ettevõte pärilike haiguste geeniteste enam kui 2000 haiguse kohta ning määras eelsoodumust haigustele, kus on oluline geneetiline komponent (näiteks päriliku vähi või tromboosi eelsoodumus). Samuti tehakse Asper Biogenes otsetarbijale suunatud teste.

Detsembris 2023 andis prokuratuur meediale ja avalikkusele teada, et geneetilise testimisega tegeleva ettevõtte Asper Biogene andmebaasist oli eelmisel kuul ebaseaduslikult alla laaditud terviseandmeid sisaldavaid faile. Andmebaasist laaditi alla umbes 10 000 inimese isiku- ja terviseandmeid. 

## Viited

## Välislingid
*Asper Biogene LLC
Toggl Track

**Toggl OÜ** on ettevõte (osaühing), mis arendab ajakasutuse tarkvarasüsteemi (inglise *time tracking software*) **Toggl Track**. Ettevõtte peakontor asub Tallinnas.

## Välislingid
*Ettevõtte koduleht
Tetelminde mõis

**Tetelminde mõis** (läti keeles *Tetelmindes muiža*, ka *Teteles muiža*, saksa keeles *Tetelmuende*) on mõis Lätis Ozolnieki piirkonnas Cena vallas Teteles. 

Kunagi Behride suguvõsale kuulunud mõisasüdame territooriumil asub praegu põhikool. Mõisakompleks hävis aastal 1919 bermondtiaadi ajal, säilinud on vaid üks hoone. Aastal 1840 Lielupe jõe äärde püstitatud vaatetorn olevat rajatud seal jahil viibinud tulevase tsaari Aleksander III vastuvõtuks. Torni ümber on jõe kallastel mõisa park. 

## Välislingid
* Tetelminde mõis Läti mõisaportaalis
Kuse-suguurge

**Kuse-suguurge** ehk **urogenitaalsiinus** (*sinus urogenitalis*) on lootel valdavalt embrüonaalses arengujärgus esinev suguelundite arengustaadium, mil tagasool lõpeb kloaagiga. Hilisemas arengujärgus (4.–6. nädalal) jaotab vahesein kuse-suguurke pärasooleks ja urogenitaalsiinuseks.

## Vaata ka
*Embrüogenees
*Loode

## Viited

## Välislingid
**"Sünnitusabi ja günekoloogia"*, tõlkinud Aivar Ehrenberg, Fred Kirss, Maike Parve, Anne Kirss, Olev Poolamets, keeletoimetaja Tiiu Sulsenberg, AS Medicina, lk 24, 2008, ISBN 978 9985 829 46 2
Krāslava mõis

**Krāslava mõis**, ka **Kreslawka mõis** (poola keeles *Krasław*, saksa keeles *Kreslau*, läti keeles *Krāslavas muiža*), oli mõis Venemaa Vitebski kubermangus Dünaburgi maakonnas Krāslava vallas. Praeguse haldusjaotuse järgi asub mõisasüda Lätis Krāslava piirkonnas Krāslava linnas.

## Ajalugu
Wilhelm von Fürstenberg andis Krāslava mõisa 1558. aastal Plumperite perele. Mõis oli Brunnowite, Lüdinghausen gen. Wulffide, Kosside ja Huten-Czapskite käes, enne kui 1795. aastal said selle Platerid. Selle suguvõsa valdusse jäi mõis 1918. aastani.

## Mõisaansambel

Mõisa kahest peahoonest vanem rajati XVIII sajandi alguses. Teise peahoone projekteeris sama arhitekt, valmis see aga alles 1791. aastal. Samal ajal rajati vana lossi juurde raamatukogu. Barokseist hoonetest vanem on koos raamatukoguga eravalduses, uues lossis asub aga piirkonnavalitsus. Säilinud on ka moonakamaja, kus asub koduloomuuseum.

### Park
Pargi pindala on 22 hektarit, seda ümbritseb müür. Park sai alguse 18. sajandil barokse aiana. Hiljem kujundati see Daugava jõe suunas laskuvaks romantiliseks pargiks grottide ja paviljonidega.

## Välislingid
*Sissekanne Läti mõisate veebisaidil; fotod (*läti keeles*)